CELEX: 32021D0042
Language: mt
Date: 2021-01-19 00:00:00
Title: Id-Deċiżjoni tal-Kunsill (UE) 2021/42 tat-19 ta’ Jannar 2021 li taħtar membru tal-Qorti tal-Awdituri

20.1.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 17/1
               
            
         ID-DEĊIŻJONI TAL-KUNSILL (UE) 2021/42
         tat-19 ta’ Jannar 2021
         li taħtar membru tal-Qorti tal-Awdituri
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 286(5) tiegħu,
         Wara li kkunsidra l-proposta mir-Repubblika tal-Polonja,
         Wara li kkunsidra l-opinjoni tal-Parlament Ewropew (1),
         Billi:
         
                     (1)
                  
                  
                     Permezz tad-Deċiżjoni tal-Kunsill (UE, Euratom) 2016/640 (2), is-Sur Janusz WOJCIECHOWSKI nħatar membru tal-Qorti tal-Awdituri għall-perijodu mis-7 ta’ Mejju 2016 sas-6 ta’ Mejju 2022.
                  
               
                     (2)
                  
                  
                     Permezz ta’ ittra tas-27 ta’ Novembru 2019, is-Sur Janusz WOJCIECHOWSKI ppreżenta r-riżenja tiegħu bħala membru tal-Qorti tal-Awdituri b’effett mit-30 ta’ Novembru 2019.
                  
               
                     (3)
                  
                  
                     Minħabba r-riżenja tas-Sur Janusz WOJCIECHOWSKI, huwa neċessarju li jinħatar membru ġdid għall-bqija tal-mandat tiegħu.
                  
               
                     (4)
                  
                  
                     Ir-Repubblika tal-Polonja pproponiet il-ħatra tas-Sur Marek OPIOŁA bħala membru tal-Qorti tal-Awdituri għall-perijodu mill-1 ta’ Frar 2021 sas-6 ta’ Mejju 2022,
                  
               ADOTTA DIN ID-DEĊIŻJONI:
         
            Artikolu 1
            Is-Sur Marek OPIOŁA huwa b’dan maħtur membru tal-Qorti tal-Awdituri għall-perijodu mill-1 ta’ Frar 2021 sas-6 ta’ Mejju 2022.
         
         
            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.
         
         
            Magħmul fi Brussell, it-19 ta’ Jannar 2021.
            
               
                  Għall-Kunsill
               
               
                  Il-President
               
               A.P. ZACARIAS
            
         
         
            (1)  Opinjoni tal-15 ta’ Diċembru 2020 (għadha mhijiex ippubblikata fil-Ġurnal Uffiċjali).
         
            (2)  Id-Deċiżjoni tal-Kunsill (UE, Euratom) 2016/640 tal-21 ta’ April 2016 li taħtar ħames membri tal-Qorti tal-Awdituri (ĠU L 108, 23.4.2016, p. 32).